डोगरी लोक-कत्थां :- डुग्गर ते लोक-कत्थें दी खान ऐ जित्थें गैं-गैं दे छिंड़े पर नित्त नमियां कत्थां सुनने गी थ्होंदियां न। इनें कत्थें च डुग्गर-बासियें दा भोलापुना, सादगी ते सुथरे भावें दा दरेया ठाठां मारदा नजरी औंदा ऐ। इसलै तक्कर लगभग साढे अट्ठ सो कत्थां गै किटि्‌ठयां कीतियां जाई चुकियां न। दूर-दरेड़े ते प्हाड़ी इलाकें च अजें बी एदा अनसम्ब खजाना ऐ जेहड़ा लिखत रूपा च साढ़े सामने नेईं आया। रियास्ती कल्चरल अकादमी इस भेठा बड़े सोह्‌गे जतनें इच लग्गी दी ऐ ते इन्दे 12 संग्रैह् बी छपी गेदे न।